માધો સ્વભાવે જ મહેનતી અને સપના જોવાની એને નાનપણથી ટેવ. હજી તો હમણા બેઠી લારી કરી બાકી ફેરી કરતો ત્યારે આખા શહેર મા ફરે. નવા નવા ઘરો જ્યાં બનતા હોય ત્યા ખાલી ખાલી પણ ફરે. જયારે કોઇ બંગલાની વાસ્તુ પૂજા ચાલતી હોય તો બહાર એ અચૂક ઉભો રહે અને પોતાની જાતને વચન આપે, કે ‘જે દહાડે મારુ પોતાનું છાપરું બનાવીશ તે દહાડે મારા ઝૂંપડાનુ ય વાસ્તુ કરીશ, પૂજા રાખીશ. મનજી, હકી, પ્રેમજી, મુકાકાકા બધ્ધાંને બોલાવીશ. રાબને રોટલાનુ જમણ રાખીશ.’